# data[].attributes.body
Într-o zi de primăvară, un bob curajos a plecat într-o călătorie uimitoare.

# data[].attributes.body
Ajuns într-un loc întunecat, dar călduros și umed, s-a gândit să-l exploreze. Un fir plăpând a ieșit plin de curiozitate. Era rădăcina.

# data[].attributes.body
Firicelul plăpând era așa de entuziasmat de ce vedea, încât și-a chemat și prietenii alături. Au găsit multă apă și hrană pe care au început să o ducă în interiorul bobului.

# data[].attributes.body
Firicelele de rădăcină s-au tot lungit, au fost tot mai puternice, dar tulpina, un tubuleț, nu mai putea fi stăpânită, voia să iasă afară, fiindcă auzise că e minunată lumina soarelui. Ca să se bucure din plin de ea, s-a lățit în unele părți, formând frunzele.

# data[].attributes.body
Rădăcinile au rămas în pământ ca să țină dreaptă tulpina ce s-a îngreunat de frunze. Acestea erau niște magicieni adevărați: din ce aducea tulpina de la rădăcini, ele preparau cu ajutorul luminii soarelui hrană pentru toată lumea. Neobosita tulpină o ducea tuturor. Timpul a trecut, au apărut florile, apoi s-au format fructele (păstăile), iar în interiorul lor...ce credeți? Erau o mulțime de boabe curioase să pornească în primăvara următoare în aceeași călătorie ca și bobul nostru.

# data[].attributes.body
Ce credeți că ar nota în jurnal bobul cel curajos?
Cui credeți că i-ar mulțumi pentru această experiență minunată?
Curiozitatea i-a fost de folos?
Cum crezi că vor fi boabele pe care le-a crescut?